

НЕЗАВИСНИ УНИВЕРЗИТЕТ БАЊА ЛУКА ПЕДАГОШКИ ФАКУЛТЕТ

**СТУДИЈСКИ ПРОГРАМ: *СПЕЦИЈАЛНА ЕДУКАЦИЈА И СОЦИЈАЛНА РЕХАБИЛИТАЦИЈА***

Н А С Т А В Н И П Л А Н

од академске 2016/2017

Студијски програм Специјална едукација и социјална рехабилитација реализоваће се у I циклусу студија који траје четири године и вреднује се са 240 ECTS бодова.

Програм је конципиран да јасно указује на своје мјесто и улогу у васпитно образовном систему Републике Српске и Босне и Херцеговине. Сврха, циљеви, исходи, учења, знања и вјештине, који се његовом имплементацијом стичу, прецизно су исказани и усклађени су са кључним циљевима и задацима дефинисаним у Стратегији развоја Независног универзитета.

У оквиру студијског програма усвајају се потребна знања и вјештине, неопходне за стицање излазног профила дипломирани професор специјалне едукације и рехабилитације (240 *ECTS* бодова). Структура програма је креирана тако да даје одговарајућу заступљеност кључних група предмета.

Настава на овом студијском програму ће се изводити примјеном савремених наставно–научних метода, са циљем да студенти овладају различитим способностима и вјештинама, антиципирајући различитост индивидуалних особина и стилова учења, и да под приближно истим условима усвајају нова знања и вјештине.

I СВРХА СТУДИЈСКОГ ПРОГРАМА

Школа и васпитно образовни процес су одувијек посматрани у актуелном друштвеном контексту, и усмјерени ка задовољавању очекивања која се пред њих постављају. У контексту европске и уопште свјетске димензије квалитета у васпитању и образовању, која се примарно односи на поштовање људских права (у том смислу и права дјеце), јавља се инклузија као филозофија, покрет и процес са циљем задовољавања основних људских права. Тако усмјерен друштвени процес инклузију посматра као основно људско право, у склопу којега је и право на квалитетно образовање, са задатком друштва да ствара предуслове за несметано социјално укључивање.

Васпитање и образовање дјеце у Републици Српској, али и у Федерацији Босне и Херцеговине, још увијек се одвија на традиционалан начин, тј. кроз доминантан разредно-часовни систем, иако је све наглашенија потреба његовог мијењања и прилагођавања развојним потребама дјеце и актуелним промјенама у друштву. Главна промјена у размишљању је да умјесто припремања дјеце за школу, припремамо школу да буде мјесто доступно свој дјеци.

*Образовање за све* је у суштини постављени циљ у „школи по мјери дјетета“, која би требала да буде организована на начин да удовољи потребама сваког ученика. Посебно питање су улоге наставника, стручних сарадника и свих професионалаца, који својим професионалним компетенцијама треба да одговоре новонасталим захтјевима, које налаже социјална инклузија, те у том правцу и инклузија у образовању. Инклузивно образовање ставља у фокус и додатну улогу родитеља (старатеља) у том и таквом систему, чије компетенције ће се развијати уз стручно вођену подршку и сарадњу актера система.

Овакав захтјев подразумијева промјену цјелокупне политике, те провођење дјелимичне и неадекватно припремљене инклузије ограничава допринос према одрживом образовном развоју. Развој инклузије у образовању омогућава стварање услова за учење и изван васпитно образовних установа.

И у области дефектологије јавила се потреба, не само за терминолошком промјеном у одређивању појмова као што су: дефектологија, дефектолог, дефектно дијете, дефектна особа, наслијеђених из руске терминологије. Савремени приступи терминолошком одређењу дефектологије различито су дефинисани с обзиром на земљу и говорно подручје. Код нас је приступ овом проблему ријешен тако што је сам назив произашао из проблематике којом се дефектологија бави највећим својим дијелом, а то је едукација и социјална рехабилитација дјеце, омладине и одраслих особа са тешкоћама у развоју. Едукација и социјализација ученика са тешкоћама у развоју, као посебног подручја у оквиру инклузије, произишао је као потреба због општих и посебних развојних способности дјеце и омладине са тешкоћама у развоју. Овај процес започиње и одвија се плански и организовано, још у предшколским установама и као такав наставља се током школовања и професионалног оспособљавања.

Стога је рад са ученицима са тешкоћама у развоју специфичнији, сложенији, комплекснији од рада са ученицима тзв. редовне популације. Ученици кроз наставно-васпитни процес стичу не само потребна знања, вјештине, него и навике које ће моћи да користе у свакодневном животу.

Законом о социјалној заштити (2012.год.) јасно је прецизирано да су дефектолози/специјални едукатор и рехабилитатор обавезан стручни кадар у дневним центрима (право из социјалне заштите). Веома велики је и број одраслих особа које остварују права из социјалне заштите (дневни центри, али и установе за смјештај и сл.), чиме се потреба за дефектолошким кадром увећава.

Снажан утицај многих организација цивилног друштва, савеза и удружења особа са инвалидитетом, која су препозната као удружења од јавног интереса, врше снажан утицај на све области система, а посебно на систем образовања и социјалне заштите, да се права и потребе особа са инвалидитетом уваже. У том смислу, посебно мјесто заузима васпитнообразовни систем, од којега се очекује да се у раду са њиховом дјецом и члановима породица, ангажују стручњаци који ће бити довољно професионално оспособљени да знају и могу одговорити на многе специфичне потребе.

II ЦИЉЕВИ СТУДИЈСКОГ ПРОГРАМА

У основи је ријеч о концепту студија који препознаје појединца и његове потребе, са циљем креирања система који ће моћи одговорити на многобројне и различите потребе појединца.

Профил стручњака овог студија треба да пружи подршку појединцу, али и систему/ма како би се остварила социјална инклузија у најширем њеном значењу. Социјални модел којега на овај начин подржавамо у центар проблема ставља дрштво (са свим својим системима) које кроз развој мрежа институција, примарно школских, мора наћи начина да осигура подршку особама са тешкоћама у развоју. На студијском програму Специјална едукација и социјална рехабилитација студенти се оспособљавају за проучавање и стално усавршавање метода које се користе у специјалној едукацији и социјалној рехабилитацији ове популације.

Из претходно наведеног, основни циљ студијског програма је образовање кадра *дипломирани професор специјалне едукације и рехабилитције*, који се оспособљава за рад и запошљавање у васпитно образовним, социјалним, али и здравственим установама, на суду код заштите права особа са тешкоћама у развоју, установама за ментално здравље и савјетовалиштима, установама невладиног сектора, приватној пракси, истраживачким центрима и др.

 Циљеви студија:

* упознавање студената са фундаменталним научним сазнањима у дефектологији као самосталној науци у систему њених дисциплина и субдисциплина;
* упознавање студената са теоријским основама и практичним проблемима васпитања и образовања дјеце и омладине са тешкоћама у развоју;
* упознавање студената са општим педагошким, психолошким, дидактичким и методичким принципима, као основом за разумијевање специфичности васпитнообразовног рада са особама са тешкоћама у развоју;
* знања стечена кроз предмете из области медицинске струке треба да оспособе студенте да схвате природу поремећаја и тешкоћа у развоју на чијој рехабилитацији ради специјални едукатор и рехабилитатор;
* усвајање знања о узроцима, преваленцији, инциденцији, видовима, начину испољавања и посљедицама тешкоћа у развоју;
* стицање знања и вјештина за спровођење опште дефектолошке процјене (потребне васпитнообразовном систему и систему социјалне заштите);
* овладавање знањима којима ће се моћи разумјети специфичности појединих аспеката тешкоћа у развоју, а због којих особе са тешкоћама у развоју наилазе на препреке у социјалној средини;
* овладавање знањима и вјештинама у домену процеса васпитања особа са различитим типовима и нивоима тешкоћа у развоју током свих периода живота;
* стицање знања и вјештина неопходних за разумијевање принципа индивидуализације и реализацију васпитно-образовног процеса са дјецом и омладином са различитим типовима и нивоима тешкоћа у развоју;
* овладавање знањима и вјештинама у области професионалног оспособљавања и социјалне интеграције особа са различитим типовима и нивоима тешкоћа у развоју;
* стицање знања и вјештина у области савјетовања, које омогућавају активно учешће у стручном тиму за помоћ особама са тешкоћама у развоју и њиховим родитељима;
* овладавање знањима и вјештинама неопходним за учествовање у тиму за израду и праћење индивидуалног плана подршке за дјецу и одрасле особе са тешкоћама у развоју;
* усвајање ставова и професионалне етике која омогућава конструктиван начин сагледавања особа са тешкоћама у развоју;
* развијање способности промовисања права особа са тешкоћама у развоју у локалној заједници и ширем друштвеном окружењу;
* развијање професионално одговорног понашања у свим етапама и према свим учесницима процеса едукације и рехабилитације;
* оспособљавање за употребу информационо-комуникационих технологија у стицању и примјени знања.

III КОМПЕТЕНЦИЈЕ СТУДЕНАТА

Студијски програм Специјална едукација и социјална рехабилитација утемељен је на полисинтези интердисциплинарних и трансдисциплинарних приступа и савремених спознаја из едукацијско-рехабилитацијских, биомедицинских, хуманистичких, те других сродних друштвених наука. Студентима овог студијског програма омогућено је стицање знања и вјештина за различите професионалне идентитете, гдје стичу широки распон компетенција потребних у специјалној едукацији, рехабилитацији и социјалном укључивању дјеце, младих и одраслих особа са тешкоћама у развоју.

Дипломирани професор специјалне едукације и рехабилитције ће бити оспособљен за рад на дијагностици, едукацији и социјалној рехабилитацији дјеце и младих, али и одраслих особа са тешкоћама у развоју којима је потребна подршка у задовољењу њихових потреба у процесу социјалне инклузије.

Опште компетенције студената основних академских студија Специјална едукација и социјална рехабилитација су: спровођење програма детекције, процјене, индивидуалне подршке особама с тешкоћама у развоју; стручни дефектолошки рад у систему васпитања и образовања, учешће у комисијама за процјену потреба и усмјеравању дјеце и омладине са тешкоћама у развоју, учешће у провођењу мјера социјалне интеграције особа са тешкоћама у развоју (систем социјалне заштите), сарадња са родитељима; промовисање права особа са тешкоћама у развоју.

Предметно-специфичне компетенције студената основних академских студија: реализација васпитног процеса и васпитно-образовног процеса код дјеце и младих са интелектуалном ометеношћу (ИО); рад у инклузивном образовном окружењу, изради и спровођењу Индивидуалног образовног плана (ИОП); учешће у свим фазама професионалног и радног оспособљавања и социјалне интеграције особа са ИО; процјена и третман особа са ИО, аутистичким спектром поремећаја, специфичним сметњама у учењу и вишеструким сметњама.

 Исход учења: Студент основних академских студија располаже: општим знањима о узроцима, преваленцији, инциденцији, видовима, нивоима, начину испољавања и послједицама тешкоћа у развоју; знањима и вјештинама у областима примарне превенције, ране интервенције, специфичних видова процјене, индивидуалне подршке и третмана когнитивних способности и адаптивних вјештина особа са тешкоћама у менталном развоју (интелектуалном ометеношћу, аутистичким спектром поре-мећаја, специфичним сметњама у учењу, развојним поремећајима пажње и удруженим сметњама); знањима и вјештинама у области васпитања, образовања, професионалног и радног оспособљавања и социјалне партиципације особа са тешкоћама у менталном развоју; способношћу за савјетодавни рад и сарадњу са родитељима и промовисање права особа са тешкоћама у менталном развоју.

СТУДИЈСКИ ПРОГРАМ СПЕЦИЈАЛНА ЕДУКАЦИЈА И СОЦИЈАЛНА РЕХАБИЛИТАЦИЈА – ПРВИ ЦИКЛУС

Прва година – Први семестар

|  |  |  |  |  |
| --- | --- | --- | --- | --- |
| Шифра предмета | Предмет | Предавања | Вјежбе | ЕЦТС |
| ДЕФ-001 | Дидактика | 3 | 2 | 7 |
| ДЕФ-002 | Развојна психологија | 3 | 2 | 7 |
| ДЕФ-003 | Општа педагогија | 2 | 0 | 5 |
| ДЕФ-004 | Увод у специјалну едукацију и социјалну рехабилитацију | 3 | 3 | 7 |
| ДЕФ-005 | Енглески језик 1 | 2 | 2 | 4 |
| УКУПНО |  | 13 | 9 | 30 |
|  |  |  |  |  |
| Прва година – Други семестар |
| Шифра предмета | Предмет | Предавања | Вјежбе | ЕЦТС |
| ДЕФ-006 | Педагошка психологија | 2 | 2 | 7 |
| ДЕФ-007 | Основи неуропсихологије | 2 | 2 | 5 |
| ДЕФ-008 | Инклузија у образовању | 2 | 3 | 7 |
| ДЕФ-009 | Хумана генетика | 3 | 2 | 7 |
| ДЕФ-010 | Енглески језик 2 | 2 | 2 | 4 |
| УКУПНО |  | 11 | 11 | 30 |
| Друга година – Трећи семестар |
| Шифра предмета | Предмет | Предавања | Вјежбе | ЕЦТС |
| ДЕФ-011 | Општа дефектолошка процјена | 2 | 3 | 7 |
| ДЕФ-012 | Основи тифлологије | 2 | 2 | 6 |
| ДЕФ-013 | Основи соматопедије | 2 | 2 | 6 |
| ДЕФ-014 | Основи олигофренологије | 2 | 2 | 5 |
| ДЕФ-015 | Основи логопедије и сурдологије | 2 | 2 | 6 |
| УКУПНО |  | 10 | 11 | 30 |
| Друга година – Четврти семестар |
| Шифра предмета | Предмет | Предавања | Вјежбе | ЕЦТС |
| ДЕФ-016 | Рани интервентни програми | 3 | 2 | 7 |
| ДЕФ-017 | Сензорна интеграција | 2 | 2 | 5 |
| ДЕФ-018 | Реедукација психомоторике | 2 | 2 | 6 |
| ДЕФ-019 | Увод у социологију са социологијом маргиналних група | 2 | 2 | 5 |
| ДЕФ-020 | Специфичне сметње у учењу | 2 | 3 | 7 |
| УКУПНО |  | 11 | 11 | 30 |

Трећа година – Пети семестар

|  |  |  |  |  |
| --- | --- | --- | --- | --- |
| Шифра предмета | Предмет | Предавања | Вјежбе | ЕЦТС |
| ДЕФ-021 | Методика наставе математике | 2 | 2 | 6 |
| ДЕФ-022 | Методика наставе српског језика и књижевности | 2 | 2 | 6 |
| ДЕФ-023 | Методика наставе природе и друштва | 2 | 2 | 6 |
| ДЕФ–024 | Методика наставе вјештина | 2 | 2 | 6 |
| ДЕФ-025 | Изборниа) Израда индивидуалних образовних планова б) Креативне радионице | 2 | 3 | 6 |
| УКУПНО |  | 10 | 11 | 30 |
| Трећа година – Шести семестар |
| Шифра предмета | Предмет | Предавања | Вјежбе | ЕЦТС |
| ДЕФФ-026 | Методе у специјалној едукацији и социјалнојрехабилитацији | 2 | 2 | 6 |
| ДЕФ-027 | Програми и методе васпитног рада са дјецом са поремећајима и сметњама у развоју | 2 | 2 | 5 |
| ДЕФ-028 | Прилагођене и измијењене спортске активности | 2 | 2 | 6 |
| ДЕФ-029 | Савјетодавни рад у специјалној едукацији и социјалној рехабилитацији | 2 | 2 | 6 |
| ДЕФ-030 | Изборниа) Ваннаставне активностиб) Методика едукационо- рехабилитационог рада са дјецом са поремећајима и сметњама у развоју | 2 | 3 | 7 |
| УКУПНО |  | 10 | 11 | 30 |
| Червтра година – Седми семестар |
| Шифра предмета | Предмет | Предавања | Вјежбе | ЕЦТС |
| ДЕФ-031 | Методологија педагошког истраживања | 2 | 2 | 6 |
| ДЕФ-032 | Основи рада са дјецом и младима са дисоцијалним понашањем | 2 | 2 | 6 |
| ДЕФ-033 | Асистивне технологије за дјецу са поремећајимаи сметњама у развоју | 2 | 2 | 6 |
| ДЕФ-034 | Изборниа) Спортско и терапијско јахање особа са инвалидитетомб) Инклузивни приступ у односу са вршњацима | 2 | 3 | 6 |
| ДЕФ-035 | Пракса |  | 8 | 6 |
| УКУПНО |  | 8 | 17 | 30 |

Червтра година – Осми семестар

|  |  |  |  |  |
| --- | --- | --- | --- | --- |
| Шифра предмета | Предмет | Предавања | Вјежбе | ЕЦТС |
| ДЕФ-036 | Методика едукације и социјалне рехабилитације са дјецом са вишеструким поремећајима исметњама | 2 | 2 | 6 |
| ДЕФ-037 | Професионално оспособлјавање и запошлјавање особа са инвалидитетом | 2 | 2 | 6 |
| ДЕФ-038 | Системи подршке одраслим особама саинвалидитетом | 2 | 2 | 6 |
| ДЕФ-039 | Изборниа) Медији и маргинализоване групе б) Права особа са инвалидитетом | 2 | 2 | 6 |
| ДЕФ-040 | Пракса |  | 8 | 6 |
| УКУПНО |  | 8 | 16 | 30 |